Leħen il-Malti Tqarraqna Tqarraqna meta għarafna li ħkimna d-dellijiet, u ġbarna ġol-irkejjen il-qtajja' tas-sħabiet. Tqarraqna meta ħsibna li n-nar konna tfejnieh u qbadna bejn idejna il-barma tal-irjieħ. Tqarraqna meta ħlomna li qajl waqqafna ż-żmien, u sibna tarf il-baħar fir-rokna tal-ħolqien. Tqarraqna bla ndunajna, għaraqna lkoll għalxejn, ħażżiżna sinjal fl-ilma u reġa' kollox xejn.